ລັດຄາລິຟໍເນຍ ເຄື່ອນໄຫວເພື່ອສັກຢາວັກຊີນ ໃຫ້ປະຊາຊົນ ຜູ້ມີອາຍຸ 65 ປີ ຂຶ້ນໄປ
ຜູ້ປົກຄອງລັດຄາລີຟໍເນຍ ທ່ານກາວິນ ນິວສັນ ທີ່ຕັ້ງຢູ່ທາງພາກຕາເວັນຕົກຂອງສະຫະລັດ ໄດ້ອະນຸຍາດໃຫ້ປະຊາຊົນຜູ້ມີອາຍຸ 65 ປີຂຶ້ນໄປມີສິດສັກຢາປ້ອງກັນໂຄວິດ-19 ໄດ້ແລ້ວ.
ລັດຄາລີຟໍເນຍຂອງສະຫະລັດ ໄດ້ປະກາດໃນວັນພຸດວານນີ້ວ່າ ປະຊາຊົນທັງ ໝົດອາ ຍຸ 65 ປີ ຂຶ້ນໄປ ມີສິດໄດ້ຮັບການສັກຢາວັກຊີນກັນໄວຣັສໂຄໂຣນາ ທ່ານກາວິນ ນິວສັນ (Garvin Newson) ຜູ້ປົກຄອງລັດ ກ່າວຢູ່ໃນຖະແຫຼງການໃນ ວັນພຸດວານນີ້ວ່າ “ບໍ່ມີບູລິມະສິດໃດສູງກວ່າປະສິດທິຜົນ ແລະຄວາມຍຸຕິທຳການແຈກ ຢາຍຢາວັກຊີນເຫລົ່ານີ້ໂດຍໄວເທົ່າທີ່ຈະໄວໄດ້ ໃຫ້ແກ່ພວກ ທີ່ປະເຊີນໜ້າກັບໄພອັນ ຕະລາຍຮ້າຍແຮງທີ່ຈະຕິດຕາມມາ ” ການເຄື່ອນໄຫວນີ້ໄດ້ໃຫ້ບູລິມະສິດພວກຜູ້ສູງອາຍຸ ກວ່າບັນດາພະນັກງານສຸກເສີນ ແລະ ນາຍຄູ ໃນຂະນະດຽວກັນໃນວັນພຸດວານນີ້ ບັນດາຜູ້ປົກຄອງລັດໂອຮາຍໂອ ແລະ ອາຣິໂຊນາ ໄດ້ຮຽກຮ້ອງໃຫ້ພວກນາຍຄູພາກັນສັກຢາ ເພື່ອຊ່ວຍເປີດໂຮງຮຽນຄືນໃໝ່ ຜູ້ປົກຄອງລັດອາຣີໂຊນາ ທ່ານດັກ ດູຊີ (Doug Ducey) ກ່າວໃນວັນພຸດ ວານນີ້ວ່າ “ພວກເຮົາຈະບໍ່ໃຫ້ທຶນແກ່ບ່ອນນັ່ງທີ່ຫວ່າງເປົ່າ ຫຼືອະນຸຍາດໃຫ້ ໂຮງຮຽນຕົກຢູ່ໃນ ສະພາບທີ່ປິດແບບບໍ່ສິ້ນສຸດ ” ລັດດັ່ງກ່າວໄດ້ເລີ້ມສັກຢາ ໃຫ້ແກ່ນາຍຄູຈຳນວນ ນຶຶ່ງແລ້ວ ສະຫະລັດໄດ້ບັນທຶກສະຖິຕິການເສຍຊີວິດຍ້ອນໂຄວິດ-19 ໃນວັນອັງຄານ ທີ່ຜ່ານມາ ພາຍໃນມື້ດຽວເຖິງ 4,327 ຄົນ ຊຶ່ງເຮັດໃຫ້ການເສຍຊີວິດໂດຍ ທັງໝົດຂອງປະເທດເພີ້ມ ຂຶ້ນເປັນຜູນຳໜ້າໂລກ 384,000 ຄົນນັບແຕ່ຕອນ ແລງວັນພຸດວານນີ້ ສະຫະລັດຍັງນໍາ ໜ້າໝູ່ ໃນໂຕເລກການຕິດແປດຈາກ ໄວຣັສໂຄໂຣນາທັງໝົດ 23 ລ້ານຄົນ ຈາກກໍລະນີ ທັງໝົດຂອງໂລກ 92 ລ້ານຄົນ ອີງຕາມຂໍ້ມູນຈາກສູນກາງໄວຣັສໂຄໂຣນາຂອງມະຫາວິ ທະຍາໄລ ຈອນສ໌ ຮັອບກິນສ໌ (Johns Hopkins University ) ສ່ວນຢູ່ອີກຟາກນຶ່ງຂອງຫາມະຫາສະໝຸດອັດແລນຕິກນັ້ນ ປະເທດປອກຕຸຍການ ໄດ້ປະ ກາດປິດປະເທດໃນວັນພຸດວານນີ້ ທ່າມກາງການເພີ້ມຂຶ້ນຂອງກໍລະນີໄວຣັສໂຄໂຣນາ ຫຼັງຈາກໄດ້ມີການຜ່ອນຜັນໃນລະຫວ່າງວັນພັກບຸນ ປະເທດປອກຕຸຍການ ໄດ້ໃຫ້ການ ຢືນຢັນວາ ມີຜູ້ຕິດເຊື້ອຫຼາຍກວ່າເຄິ່ງລ້ານ ກໍລະນີກວ່າໆ